છોટાઉદેપુર જિલ્લામાંથી પસાર થતી ઓરસંગ નદીમાં કાયદેસર ગેરકાયદેસર રેતીખનનને લઈ ઓરસંગ નદીની હાલત અતિ દયનીય બની ગઈ છે અને છોટાઉદેપુર જિલ્લાના ઓરસંગ નદીના પટ ગામોમાં પાણીની તંગી સર્જાઈ છે જેને લઈ બોડેલી તાલુકાના ગામના ખેડૂતોએ નદીમાં રેતી ખનન બંધ કરાવવા એક આંદોલન ચાલુ કર્યું છે જેને લઈ માંકની ગામના ખેડૂતોએ દરેક સરકારી કચેરીએ રજૂઆત કર્યા બાદ કોઈ રસ્તો ન મળતાં છેવટે બીજા ગામોના ખેડૂતોને આંદોલનમાં જોડવાનું ચાલુ કર્યું છે જેમાં અગાઉ બોડેલી તાલુકાના બાંગાપુરા ગામના પ૦૦ જેટલા ખેડૂતો મહિલાઓ જોડાયા હતા ત્યારબાદ તાલુકાના રાજનગર અને ઢેબરપુરા ગામના ૭૦૦ જેટલા ખેડૂતો આંદોલનમાં જોડાઈ બેઠક કરી આગામી દિવસોમાં આંદોલન હજુ ઉગ્ર બનાવી રાજ્યના મુખ્યમંત્રીને આ અંગે રજૂઆત કરી ઓરસંગ નદીમાં સદંતર રેતી ખનન બંધ કરવા રજૂઆત કરવાના છે અને જો તેઓની રજૂઆતને સાંભળવામાં નહીં આવે મોટી સંખ્યામાં ખેડૂતો રસ્તા ઉપર ઉતરી આંદોલનની ચીમકી આપી છે, બોડેલી તાલુકાના ઢેબરપુરા ગામે ભેગા થયેલ ૭૦૦થી વધુ ખેડૂતોએ ઓરસંગ નદીમાં રેતી ખનન બંધ કરાવવા મીટિંગ કરી હતી જેમાં જેમ સાબરમતી નદીમાં નર્મદા મુખ્ય કેનાલનું પાણી છોડી સાબરમતી નદી રિચાર્જ કરવામાં આવી છે એવી જ રીતે ઓરસંગ નદીમાં નર્મદા કેનાલનું પાણી છોડીને ઓરસંગ નદીને પણ રિચાર્જ કરવામાં આવે તો લોકોને પાણી મળી શકે તેમ છે.